**Referat fra generalforsamling i FYR Øst 2020**

1. oktober 2020 kl. 18:00-19:00.

Siemens A/S, Borupvang 9, 2750 Ballerup.

Dagsorden

1. Valg af referent (undertegnede) og dirigent: Katja Zincuk Rohde.

Der var 30 til stede til generalforsamlingen.

Dagsordenen blev godkendt.

1. Bestyrelsens beretning.

Beretningen omhandler perioden fra sidste generalforsamling i maj 2019 til september 2020.

* Bestyrelsen præsenteres. 8 medlemmer af bestyrelsen: Helene, Katja, Ali, Tobias, Signe, Stinne, Bashir og Niels. 2 associerede medlemmer: Rizwana og Marwah.
* Årets faglige arrangementer gennemgås; foredrag, FYR quiz til DRS årsmøde.
* Kommende arrangementer som forhåbentlig holdes i 2021: Aksiale skelet, HRCT og aorta, UL med kontrast, teleradiologi og info om TMC.
* Hjemmeside: yngreradiologer.dk. Bliver fælles platform for alle 3 lokale FYR grupper.
* Facebook gruppe: 374 medlemmer. Alle events bliver slået op på facebook.
* Samarbejde med FYR Midt og FYR Syd om oprettelse af fælles national forening.
	+ Formål om at fremme nationalt samarbejde og vidensdeling
	+ Give yngre radiologer en samlet stemme
	+ Stiftende generalforsamling i Århus den 3. februar 2021, under A-kursus i neuroradiologi.
1. Orientering fra forskellige arbejdsgrupper
* DRS gallafest, i anledning af 100 års fødselsdag skulle have været afholdt den 7 nov. 2021.

Er udskudt pga COVID-19. FYR bestyrelsesmedlemmer (Helene og Tobias) er med i planlægningsgruppen.

* Struktureret rapportering
	+ Samir Jawad og Felix Müller fremlagde baggrunden for at arbejde med struktureret rapportering.
	+ Arbejder på at lave en gruppe af templates som er sendt i høring blandt fagspecialister og håber på at disse kan integreres i PACS og testes særligt blandt yngre radiologer
	+ Payam Rabiyeganeh berettede at han egenhændigt har arbejdet med struktureret rapportering, han har oprettet hjemmesiden yngreradiologer.com hertil.
	+ Der ønskes en faglig støtte i at benytte strukturerede beskrivelser ved at etablere godkendte templates og opnå støtte fra DRS
	+ Forslag fra Morten Sejer om at vi på et tidspunkt kan præsentere struktureret rapportering til DRS.
1. Indkomne forslag
* Forslag om at ændre navn fra FYR til FYR Øst.

Forslaget blev vedtaget.

* Forslag til aktiviteter eller foredrag.
	+ Felix Müller: Herlev Hospital og Bispebjerg Hospital har fået en stor pulje penge til forskning i AI – der er formentlig flere af de involverede personer som kunne være interesserede i at præsentere deres arbejde.
	+ Samir Jawad: Foredrag om dual energy – hvad vi kan bruge det til og hvad vi ikke kan bruge det til
		- Bashir Khazen: Tidligere foredrag har været rimelig fokuseret på fysikken bag dual energy – ønske om foredrag med klinisk aspekt, samt omkring hvordan man benytter Syngovia/AW Server i det daglige arbejde
		- Rasmus Eriksen: Ønske om præsentation af det tekniske aspekt omkring hvordan man bruger skanningerne og de forskellige rekonstruktioner fx i Syngovia/AW Server
	+ Morten Sejer: Der bedrives mere forskning i radiologien og ansættes flere ph.d.-studerende. Vi i klinikken kender dog ikke så meget til de ph.d.-studerende eller deres projekter – det kunne være interessant med præsentationer af deres projekter / poster walks eller korte foredrag, helst af de igangværende studier så yngre radiologer kan byde ind hvis man har interesse for forskning
1. Regnskab fra 2019-2020 samt budget for 2020-202.

Kasserer Katja Zincuk Rohde gennemgik regnskab og budget og forklarede enkelte punkter.

Regnskabet er godkendt af revisor Hanne Heebøll.

1. Konstituering af bestyrelsen

Fratrædelser:

* Næstformand Ali Al-Hakim
* Associeret bestyrelsesmedlem Marwah Ali Hussein
* Associeret bestyrelsesmedlem Rizwana Yasmin

Opstiller:

* Maria Zurek Munk-Madsen
* Payam Rabiyeganeh

Maria og Payam blev valgt ind i bestyrelsen uden modkandidater.

Bestyrelsen mødes snarligt og fordeler posterne.

1. Valg af revisor.

Hanne Heebøll genopstiller.

1. Eventuelt.

Ingen kommentarer.

Formand Helene Wolsk takkede for deltagelsen.

Referent: Tobias Thostrup Andersen (bestyrelsesmedlem)